open-index/open-wikipedia-markdown huggingface dataset:
Portfel investitsiyalar

## Portfel investitsiyalar
**Portfel investitsiyalar** – shunday investitsiyalarki, bunda kapitalni daromad olish maqsadida korxonalarning aksiyalari, obligatsiyalari va boshqa qimmatli qogʻozlarini sotib olish uchun sarflanadi. Bunday investitsiyalar korxonalarning moliyaviy xoʻjalik faoliyati ustidan nazorat oʻrnatish xuquqini bermaydi. Xorijiy portfel investitsiyalar barcha xalqaro operatsiyalarni amalga oshirishda firmalar uchun muhim ahamiyatga ega. By turdagi investitsiyalarga asosan moliyaviy muammolarni echish uchun murojaat qilinadi. Korporatsiyalarning moliyaviy boʻlimlari mablagʻlarning bir mamlakatdan boshqa mamlakatga qisqa muddatli investitsiyalardan yuqori foyda olish uchun oʻtkazadilar.
## Uning shakillari
Portfel investitsiyalar quyidagi koʻrinishda boʻlishi mumkin:

* aksioner qimmatbaho qogʻozlari – bozor muomalasidagi pul hujjati boʻlib, hujjat egasining ushbu hujjatni chiqargan shaxsga nisbatan mulkiy xuquqga egaligini tasdiqlaydi;
* zayom qimmatbaho qogʻozlar – bozor muomalasidagi pul hujjati boʻlib, zayom egasining ushbu hujjatni chiqargan shaxsga nisbatan munosabatini tasdiqlaydi.

## Qoʻshimcha
Portfel investitsiyasining bevosita investitsiyalardan afzallik tomoni shundaki, ular tugatilish vaqtida qimmatbaho qogʻozlar tezda naqd valyutaga almashtirib olinishi mumkin. Portfel investitsiyalarning amalga oshirilishining asosiy sababi – tavakkalchilik darajasini hisobga olgan holda xorijiy investor oʻz mablagʻlarini xorijda maksimal foyda keltiruvchi qimmatbaxo qogʻozlarga joylashtirishi mumkin. Maʼlum bir maʼnoda rtfel investitsiyasi pulni inflyasiya va spekulyasiya yuli bilan foyda koʻrishdan saqlash vositasi sifatida qaraladi. Bunda investitsiya qilinayotgan soha ham, qimmatbaho qogʻoz turi ham hech qanday ahamiyatga ega emas, u ustama kurs oʻsishiga qarab istalgan foydani berishi kerak boʻladi.
## Yana qarang

* Investitsiya
* Xorijiy investitsiya
* Investitsiya faoliyati

## Adabiyotlar
1. Bobonazarova J., Boyzoqova D., Rasulova Sh., Rasulov Sh. «Xorijiy 
investitsiyalar, kichik biznes va tadbirkorlik» fanidan o’quv uslubiy majmua. – 
Jizzax: JizPI. – 2019.

__INDEKS__
Nkanya Nkwai

**Nkanya Nkwai** (1982-yil 3-iyulda tug‘ilgan) ingliz tilida so‘zlashuvchi kamerunlik kino aktyori, rejissyor va prodyuserdir.. U " Nightfall (Tombee De La Nuit) " filmining prodyuseri.filmda Nollivud aktyori Clem Ohameze va Kamerun kino yulduzi Epule Jeffrey ishtirok etadi.

## Hayoti
Nkanya, Kamerundagi Donga Mantung bo‘linmasining Dumbo-Berabe shahrida ko‘p xotinli oilada tug‘ilgan. U Presviterian boshlang‘ich maktabi (PS) Dambo-Berabe va Hukumat o‘rta maktabi (GHS) Akoga bordi, u yerda Nkambedagi Hukumat ikki tilli o‘rta maktabini GCE Advanced Level sertifikati bilan tugatdi va keyinchalik Yaunde I universitetiga o‘qishga kirdi.Janubiy Afrikadagi halokat dasturi. U Litvadagi LCC xalqaro universitetiga ko‘chib o‘tdi. Yoshligida u Cameroondagi Limbe shahrining chekkasidagi Idenau shahrida yashagan va o‘sgan. name="whoiswhoincameroon.com"/>

## Filmografiyasi
Uning kinodagi debyuti 2008-yilda "Bekki Diana" filmida bo‘lgan.|title=Nkanya Nkwai|website=www.whoiswhoincameroon.com|access-date=10 August 2017}}U chet elda o‘qish uchun Kamerunni tark etdi. 2010-yilda u Litvada LCC xalqaro universitetining " The Crucible " filmida rol o‘ynadi.g‘alaba |first=Ernest |last=Kanjo |date=15 Avgust 2014 Kamerunga qaytganidan so‘ng u " Viri ", " Afrikalik mehmon ", " Tun tushishi " va " Hayot nuqtasi " kabi bir nechta filmlarda suratga tushdi.web|url=https://modemaisonpr.com/tag/nkanya-nkwai/page/2/|title=Nkanya Nkwai - Page 2 - MODEMAISON PR|website=modemaisonpr.com|access-date=10 August 2017}}name="whoiswhoincameroon.com"/>

## Manbalar

## Havolalar
*
Nina Annekova-Bernar

**Nina Pavlovna Annenkova-Bernar** (tugʻilgan ismi Anna Pavlovna Bernard, birinchi nikohida – Drujinina, ikkinchisida – Borisova, 1859-yil 28-yanvar, Pskov – 1933-yil 30-iyun, Orenburg) rus aktrisa va yozuvchisi boʻlgan. U 1924-yilda Qozog‘iston ASSR xalq artisti unvoniga sazovor boʻlgan.

## Biografiyasi
Anna Pavlovna Bernard 1859-yilda Pskovda davlat palatasi amaldori P. G. Bernard va A. E. Okunyeva oilasida tugʻilgan. U Sankt-Peterburgdagi Mariinskiy ayollar gimnaziyasida taʼlim olgan va Vera Vasilyevna Samoylova rahbarligidagi drama kurslarida qatnashganV.
1880—1888-yillarda Nina Annenkova-Bernar taxallusi bilan viloyatlarda – Vilno, Qozon, Orenburg, Samara va boshqa shaharlarda, keyinchalik Moskvadagi Goreva teatrida (1889), 1890—1893-yillarda esa Aleksandrinskiy teatrida sahna koʻrgan. Nina ijro etgan rollar orasida: Janna d’Ark („Orlean malikasi“), Katerina („Boʻron“), Negina („Isteʼdodlar va muxlislar“), Nina („Niqob“), Qirolicha („Don Karlos“), Yudif („Uriel Akosta“) va boshqalar bor.
1890-yillarning oʻrtalaridan boshlab u davriy nashrlarda, xususan, „Russkoye bogatstvo“, „Russkaya misl“, „Nedelya“, „Vestnik Yevropi“ jurnallarida qissa va hikoyalarini eʼlon qila boshlagan.

Uning „Rasskazi i ocherki“ (1901), „Babushkina vnuchka“ (1903) qissasi va „Doch naroda“ (1903) dramasi alohida kitob sifatida nashr etilgan. „Doch naroda“ asari Janna d’Ark tarixining talqini boʻlib, V. F. Komissarjevskayaning benefisi uchun yaratilgan. Komissarjevskayaning oʻzi Ye. P.Karpovga yozgan xatida pyesa haqida shunday degan: „Shillerdan voz keching – uning Ioanna d’Arki uning dahosining mahsuli, bu esa haqiqiy, qanday boʻlgan boʻlsa shunday. Bu pyesaning qanchalik muvaffaqiyatli chiqishini istayotganimni bilsangiz edi. Menga rol yoqadi, men uni ijro eta olaman.“ Komissarjevskayaning Aleksandrinskiy teatrida „Doch naroda“ spektaklini sahnalashtirishga qaratilgan urinishlari natija bermagan (unga Shillerning „Orlean qizi“da oʻynash taklif qilingan), shundan soʻng aktrisa teatrni tark etgan.

Pyesaning 1903-yilgi nashriga Vyach. I.Ivanov „Vesi“ jurnalida betaraf taqriz eʼlon qilgan (biroq 1914-yilda uning Annenkova-Bernarning oʻzi tomonidan oʻqilgan „Doch naroda“ asariga munosabati shunchalik keskin boʻlganki, bu muallif koʻz yoshlarigacha olib borgan).

Keyinchalik Annenkova-Bernar bir necha yil davomida Suvorin teatri tomonidan sahnalashtirilgan oʻz pyesasida Janna rolini oʻynagan. 1914-yilda „Doch naroda“ Xalq uyi teatrida sahnalashtirilgan (bosh rolda – M. A. Vedrinskaya).

Oktyabr inqilobidan soʻng u Orenburgda yashagan va u yerda bir muddat teatr studiyasini boshqargan. Nina adabiy faoliyatini davom ettirgan, xususan, bahodir Beket Serkeboyev haqida „Beket“ (1923) va „Boʻronlar“ (1924) pyesalarini yaratgan. Ulardan birinchisi 1923-yilda Orenburg davlat teatrida sahnalashtirilgan, Annenkova-Bernar spektaklda bosh qahramonning onasi Ul-basun rolini ijro etgan.

1933-yilda vafot etgan.

## Manbalar
Uzum bank

**Uzum bank** (sobiq **Apelsin bank**) — Uzum ekotizimiga qarashli raqamli bank. Bank xizmatlaridan oyiga mamlakat boʻylab 1.5 million mijoz foydalanadi. Shuningdek, bank 15,000dan ortiq hamkorlik punktlariga ega.

Bank ustav kapitali 200 milliard soʻmni tashkil etadi. Bankning tadbirkor-mijozlari soni 2024-yilda 2023-yilga qaraganda 35 foizga oʻsdi.

## Manbalar
Rúben Amorim

**Rúben Filipe Marques Amorim** (1985-yil 27-yanvarda tugʻilgan) – portugaliyalik professional futbol murabbiy va sobiq futbolchi, Portugaliya Primeira Ligasida istirok etuvchi Sporting CP klubi bosh murabbiyi.

Futbolchi sifatida Amorim asosan yarim himoyachi ampulasida oʻynagan. Rúben professional faoliyatining katta qismini „Belenenses“ va „Benfika“ jamoalari tarkibida oʻtkazgan. Amorim shuningdek, Portugaliya terma jamoasi tarkibida ikkita FIFA Jahon Chempionatida ishtirok etgan qilgan va jami 14 ta oʻyinda oʻynagan.
## Manbalar

## Havolalar

* Profile Sporting CP saytida
* 
*
São Paulo (qoʻshiq)

**"São Paulo"** – kanadalik qoʻshiqchi The Weeknd va braziliyalik qoʻshiqchi Anittaning qoʻshigʻi. U 2024-yil 30-oktabr kuni XO va Republic Records orqali The Weekndning oltinchi *[[Hurry Up Tomorrow]]* nomli studiyaviy albomining uchinchi singli sifatida chiqarilgan.

## Tarixi
Abel Tesfaye oʻzining yangi chiqarilayotgan (The Weeknd taxallusi ostidagi soʻnggi) albomini targʻib qilish uchun 2024-yil 7-sentabrda San-Pauluda „bir kechalik“ konsertini oʻtkazdi. Ushbu kechada The Weeknd va Anitta oʻzlarining „São Paulo“ nomli duetlarini birinchi marta ijro etishdi. Anitta sahnada kutilmaganda paydo boʻlib qoʻshiq kuylay boshlaydi, lekin u avvalroq The Weeknd raqqosalarining biri sifatida, niqob taqqan holda sahnaga chiqqan edi.

27-oktabr kuni Anitta oʻtkir tishli va dumi qirrali chaqaloqning ultratovush tekshiruvida aks etgan surati bilan oʻrtoqlashdi va ostiga „U chiroyli emasmi?“ degan savolni yozib qoldirdi, The Weeknd esa postga „Vau! U juda chiroyli“ deb izoh yozdi. Rasmda 2024-yil 30-oktabr sanasi muhrlangan edi, bu esa singlning chiqish sanasi boʻlib chiqdi. Ikki kun oldin Anitta homilali qorni va yuzida oq niqob bilan tasvirlangan fotosuratini joylagan edi.

## Manbalar
Mustaqillikning 25 yilligi (Xovos)

**Mustaqillikning 25 yilligi** – Sirdaryo viloyati, Xovos tumanida joylashgan mahalla. Mahallada „Zabrdor“, „Navroʻz“ koʻchalari hamda 17-sonli umumiy oʻrta taʼlim maktabi mavjud boʻlib, 1991-yil tashkil etilgan. 150 oʻringa moʻljallangan. Mahallaga 2016-yil 29-iyunda „Mustaqillikning 25 yilligi“ nomi berilgan.
## Manbalar
Mustaqillikning 25 yilligi (maʼnolari)

**Mustaqillikning 25 yilligi**:
## Surxondaryo
*Mustaqillikning 25 yilligi koni — Boysun tumanida joylashgan gaz koni
*„Mustaqillikning 25 yilligi“ konidagi texnogen hodisa — Mustaqillikning 25 yilligi konida roʻy bergan texnogen holat
## Sirdaryo
*Mustaqillikning 25 yilligi (Xovos) — Sirdaryo viloyati, Xovos tumanida joylashgan mahalla
Bagʻdod manifesti

**Bagʻdod manifesti** 1011-yilda Abbosiylar xalifasi al-Qodir nomidan raqib ismoiliy Fotimiylar xalifaligiga qarshi chiqarilgan munozarali traktat.

## Kelib chiqishi

Manifest Fotimiylar xalifaligi hududining xalifalik 10-asr boshida tashkil etilganidan beri doimiy ravishda kengayib borishi hamda Oʻrta Sharq boʻylab Fotimiylar tarafdorlari boʻlgan ismoiliy missionerlik harakatining (daʼvat) davom etayotgani natijasi boʻldi. 1010/11-yilda da’vat sezilarli muvaffaqiyatga erishdi. Abbosiylar poytaxti Bag‘dodga yaqin bo‘lgan Mosul, Mada’in, Kufa va boshqa shaharlarni boshqargan shia Uqayliylari Fotimiy xalifa al-Hakim nomiga *[[xutba]]* oʻqitib, uning hukmronligini ochiq tan olishdi. Tez orada Iroqda yashovchi Banu Asad qabilasi ham xuddi shunday yoʻl tutdi.

Fotimiylar taʼsirining Bagʻdod ostonasigacha yetib kelishi Abbosiy xalifa al-Qodirni xavotirga solib, bir qator qarshi harakatlarni boshlashga undadi. Oʻsha yili xalifa Uqayliy hukmdor Qirvoshni hujum qilish tahdid bilan qoʻrqitib, Abbosiylar oliy hokimiyatini qayta tan oldirishga erishdi.

## Manifest
Shundan soʻng xalifa sunniy, oʻn ikki shia ulamolari va bir nechta nufuzli Aliylardan iborat kengash chaqirdi. Kengash Fotimiylarning Ali va Ahli Baytdan (Muhammadning oilasi) kelib chiqqani haqidagi daʼvolarini soxta deb qoralab, shu tariqa Fotimiylar sulolasining islom dunyosida yetakchilik qilish daʼvolari asosiga qarshilik bildirilgan manifest imzoladi.

Avvalgi Fotimiylar tanqidchilari Ibn Rizom va Axu Muhsinning asarlariga asoslangan holda manifestda sulola Daysan ibn Saiddan kelib chiqqani boʻyicha muqobil shajara taqdim etildi. Hujjat Abbosiylar hududidagi masjidlar oʻqilishi buyurilib, al-Qodir bir qator dinshunoslarga Fotimiylarga qarshi risololalar yozishni topshirdi. Manifest va uning imzolovchilari roʻyxati koʻplab oʻrta asr manbalarida qayta ishlangan boʻlib, XX asr boshlarida manbalar yetishmovchiligi tufayli manifest Fotimiylar sulolasining kelib chiqishi va ilk tarixi boʻyicha asosiy manba vazifasini bajargan.
## Manbalar

## Adabiyotlar
* 
*
Maqsad Babayev

**Maqsad Mamedsaparovich Babayev** (, 1974-yil Ashxobodda tugʻilgan) – Turkmaniston davlat arbobi.

## Tarjimai holi
1996-yil Turkmaniston politexnika institutini kon muhandisligi mutaxassisligi boʻyicha tamomlagan.

1991-yildan boshlab Turkmaniston politexnika instituti laboranti.

1997-yil yanvar – iyun – „Turkmennebitgaz“ davlat savdo korporatsiyasining gaz nazorati boʻlimi bosh mutaxassisi.

1999—2005-yillarda – Turkmangaztaʼminot birlashmasi Ashxobod filialida muhandis, kapital qurilish boʻlimi bosh mutaxassisi, markaziy dispetcherlik xizmati katta inspektori, filiali boshligʻining oʻrinbosari.

2005—2009-yillarda – Turkmangaz davlat konserni Nebitgazhowpsuzlyk boshqarmasi gaz texnik nazorati xizmati boshligʻi.

2009—2011-yillarda – Turkmangaz davlat konsernining Turkmengazupjünҫilik birlashmasi Așgabatgaz boshqarmasi boshligʻi.

2011—2012-yillarda – Turkmangaz davlat konserni Turkmangaztaʼminot birlashmasi raisi.

2012—2017-yillarda – Turkmangaz davlat konserni raisining oʻrinbosari. 2013-yil mart oyida Babayev „Malay gaz konida gaz kompressor stansiyasini qurishda yoʻl qoʻyilgan kamchiliklar“ uchun tanbeh oldi.

2017-yil 13-yanvardan 2017-yil 5-aprelga qadar Turkmaniston Davlat vaziri – Turkmangaz davlat konserni raisi.

2017-yil 5-apreldan – Turkmaniston Vazirlar Mahkamasi raisining neft va gaz masalalari boʻyicha oʻrinbosari.

2018-yil 11-aprelda u lavozimidan chetlashtirilib, boshqa ishga oʻtkazildi.

2023-yil may oyidan boshlab Turkmaniston Davlat vaziri – „Turkmangaz“ davlat konserni raisi.

2017-yil may oyida Maqsat Babayev huquq-tartibot idoralari Turkmaniston neft-gaz kompleksining barcha korxonalarida, jumladan, yuqori lavozimlarni egallab turgan korxonalarda poraxoʻrlik va korrupsiya holatlari aniqlanganini maʼlum qildi va bunday holatlarga barham berish choralarini koʻrishni talab qildi. Ayrim ommaviy axborot vositalari ushbu nutqni Turkmaniston Prezidenti tomonidan boshlangan korrupsiyaga qarshi kampaniya bilan bogʻladi, bu esa oʻz navbatida jahon narxlarining pasayishi tufayli neft va gaz sektoridan tushumlarning kamayishi bilan bogʻliq, shu bilan birga bir qancha qimmat loyihalar, xususan, 2017-yil may oyida Ashxobodda yopiq inshootlardagi beshinchi Osiyo oʻyinlariga tayyorgarlik koʻrish va oʻtkazishda tegishli chora-tadbirlarni amalga oshirish zarurati tugʻildi.

2017-yil 31-avgust kuni Maqsat Babayev Turkmaniston Prezidenti Gurbanguli Berdimuhamedov tomonidan Mari viloyati kuratori etib tayinlandi.

2017-yil 1-noyabr kuni Turkmaniston Vazirlar Mahkamasining yigʻilishida Babayevga Turkmaniston Prezidenti Gurbanguli Berdimuhamedov tomonidan „xodimlik vazifalarini qoniqarsiz bajargani va nazorat qilinadigan tarmoqlarda ishlarni notoʻgʻri tashkil etgani uchun“ tanbeh berildi.

28-29-noyabr kunlari Ashxobodda boʻlib oʻtgan Energiya Xartiyasi konferensiyasining 28-sessiyasida tashkilotchi davlat vakili sifatida konferentsiya raisi sifatida ishladi.

## Manbalar

## Havolalar
* Нефтегазовый комплекс Туркменистана
Turkmangaz

**Turkmangaz davlat konserni** () – Turkmanistonning gaz qazib olish va taqsimlash kompaniyasi, mamlakatning eng yirik kompaniyasi. Gaz sanoatining barcha jabhalari: qidiruv, qazib olish, tashish, tabiiy gaz va kondensatni qayta ishlash bilan shugʻullanadi. Bosh qarorgohi Ashxobodda. Kompaniyaning 100% aksiyalari Turkmaniston hukumati tomonidan boshqariladi.

## Tarixi
Turkmaniston prezidentining 1996-yil 1-iyuldagi „Neft-gaz kompleksini boshqarish va mineral resurslardan oqilona foydalanishni takomillashtirish toʻgʻrisida“gi farmoni bilan tugatilgan Turkmaniston Neft va gaz vazirligining gaz qazib chiqaruvchi korxonalari negizida tuzilgan.

2017-yil 7-iyulda u tugatilgan „Turkmenneftgazstroy“ („Turkmennebitgazgurlushik“) davlat konsernining vorisi boʻlib, u gaz, gaz kondensati va neftdan uglevodorodlarni ishlab chiqarish va tashishni taʼminlaydigan obyektlarni qurish bilan shugʻullanadi.

## Maqsad va vazifalari
Turkmangaz davlat konserni ishlab chiqarish-xoʻjalik faoliyatini operativ boshqarish masalalarida toʻliq mustaqillikka ega va oʻziga yuklangan quyidagi vazifalarni amalga oshiradi:

* Turkmaniston hududidagi tabiiy gaz konlarini oʻzlashtiradi;
* Turkmaniston hududidagi konlardan tabiiy gaz va gaz kondensati ishlab chiqarishni amalga oshiradi;
* tabiiy gazni tayyorlash, qayta ishlash va isteʼmolchilarga mamlakat ichida hamda eksport qilish uchun tashishni amalga oshiradi.

Turkmangaz davlat konserni raisi va uning oʻrinbosarlari Turkmaniston prezidenti tomonidan tayinlanadi va uning oldida Turkmaniston neft va gaz sanoatini rivojlantirish konsepsiyasi doirasidagi vazifalarni amalga oshirish uchun javobgardir.

## Tuzilishi va tarkibidagi korxonalari
Turkmangaz davlat konserni tarkibiga quyidagilar kiradi:
* Türkmengazakdyryș birlashmasi;
* Türkmengazupjunçilik birlashmasi;
* Türkmengazawtomatika boshqarmasi;
* Türkmengazaragatnasyk boshqarmasi;
* Türkmengazburawlayyş boshqarmasi;
* Marygazgykaryş boshqarmasi;
* Dowletabatgazçykaryş boshqarmasi;
* Gazygaytadanișleyiș boshqarmasi;
* Neft va gaz instituti;
* Tabiiy gaz ilmiy-tadqiqot instituti;
* Türkmenturba OAJ;
* Nebit-Gaz gazetasi.

## Faoliyati
Konsern 1997-yilda tashkil etilgan. Tabiiy gazni, shuningdek uni qayta ishlash mahsulotlarini oʻzlashtirish, ishlab chiqarish, tashish, qayta ishlash va eksport qilish bilan shugʻullanadi.

## Rahbariyati
Turkmangaz davlat konserni rahbari vazir darajasidagi davlat konserni raisi hisoblanadi. Rais mamlakat prezidenti tomonidan tayinlanadi.

## Raislari

## Gaz mojarosi
2009-yil 9-aprelda Markaziy Osiyo – Markaz (CAC-4) gaz quvurining uchastkasida sodir boʻlgan avariya natijasida turkman gazini tashish boʻyicha mojaro turkman tomonining gaz yetkazib berishni uzoq muddatga toʻxtab qolishiga olib keldi. Rossiyaga yetkazib berish 2010-yil 9-yanvarda qayta tiklandi.

2019—2024-yillarda Turkmangaz Rossiyaning Gazprom kompaniyasi bilan 5 yil muddatga yiliga 5,5 mlrd kub metr turkman gazini Rossiyaga yetkazib berish boʻyicha shartnoma imzolagan. Narx borasida tomonlar kelisha olmagani tufayli Turkmangaz ushbu shartnomani uzaytirmadi.

## Manbalar

## Havolalar
* Нефть и газ Туркменистана.
Muhammad ibn al-Qoim

**Muhammad ibn al-Qoim** (), shuningdek **Muhammad Zakirat** Abbosiylar shahzodasi, Abbosiy xalifa al-Qoimning oʻgʻli. XI asr oʻrtalarida otasi merosxoʻr etib belgilagan, ammo otasidan avval vafot etgan.

## Hayoti
Muhammad 1031—1075-yillarda hukmronlik qilgan Abbosiy xalifa al-Qoimning oʻgʻli va xalifa al-Qodirning nabirasi boʻlgan. Toʻliq ismi Muhammad ibn Abu Jaʼfar al-Qoim ibn Ahmad al-Qodir. Bagʻdodda Muhammad Zakirat ismi bilan tanilgan.

1030-yilda bobosi oʻgʻli Abu Jaʼfar al-Qoimni buvayhiy amirlaridan mustaqil ravishda merosxoʻr deb eʼlon qilgan. Al-Qoimning uzoq davom etgan hukmronligining birinchi yarmi poytaxtda notinchlik bilan oʻtgan. Buvayhiy amiri tez-tez poytaxtdan qochishga majbur boʻlgani sababli koʻpincha shahar hukmdorsiz qolgan. Saljuqiylar taʼsiri kuchaygan bir paytda Dovud Chagʻriybek oʻz qizi Xadicha Arslon Xotunni 1056-yilda al-Qoimga turmushga bergan. 

Otasi al-Qoim XI asr oʻrtalarida Muhammadni merosxoʻr etib tayinlagan, ammo otasi hukmronligi davrida vafot etgach, oʻgʻli Abdulloh (boʻlajak al-Muqtadiy) merosxoʻr etib tayinlangan. 1075-yilda al-Qoim 73 yoki 74 yoshida vafot etgach, al-Muqtadiy bobosining taxtiga oʻtirgan. Al-Muqtadiy al-Qoimning oʻgʻli Muhammad Zakirat va Urjuvuan ismli arman choʻridan tugʻilgan.

## Manbalar

## Adabiyotlar
* 
* 
* 
**This text is adapted from [[William Muir]]'s [[public domain]], The Caliphate: Its Rise, Decline, and Fall.*
Isʼhoq ibn al-Muqtadir

**Isʼhoq ibn al-Muqtadir** (; 910-yillar — 988-yil mart) Abbosiy xalifa al-Muqtadirning oʻgʻli, Abbosiy shahzoda. Al-Qohir, ar-Radiy, al-Muttaqiy, al-Mustakfiy, al-Mutiy va at-Toiy kabi xalifalar bilan zamondosh boʻlib, ulardan uchtasi Isʼhoqning aka-ukalari boʻlgan. Al-Muqtadirning oʻgʻli boʻlgani sababli aka-ukalari davrida ham xalifalik taxtiga nomzod boʻlgan, ammo oʻgʻli Ahmad 991-yilda al-Qodir ismi bilan xalifalik taxtini egallagan.

## Biografiyasi
Isʼhoq xalifa al-Muqtadirning () Dimna ismli kanizakdan tugʻilgan oʻgʻli boʻlgan. Isʼhoq Bagʻdodda tugʻilib, umrining katta qismini shu shaharda oʻtkazgan.

Isʼhoqning bolaligi fojiali kechgan. Otasi al-Muqtadir Isʼhoq juda yoshlik paytida suiqasd natijasida oʻldirilgan. Garchi otasi davrida akasi Abul Abbos (boʻlajak xalifa ar-Radiy) taxt vorisi deb belgilangan boʻlsa-da, vafotidan keyin amakisi al-Qohir xalifalik taxtini egallagan. Amakisining nomzodini al-Muqtadirga suiqasd uchun oʻgʻillari qatl etishini istamagan harbiy qoʻmondonlar qoʻllab-quvvatlagan.

Otasining vafotidan keyin Isʼhoq merosning bir qismiga egalik qilgan. Amakisi al-Qohir 932—934-yillarda hukmronlik qilib, ar-Radiy () foydasiga taxtdan voz kechishni rad etgach, koʻr qilinib, qamoqqa tashlangan. Ar-Radiy 940-yilda vafot etgach, oʻrniga ukasi al-Muttaqiy oʻtirgan. Al-Muttaqiydan keyin 944-yilda xalifalik taxtiga al-Mustakfiy chiqqan. Al-Mustakfiy al-Muttaqiyning tirik qolgan oʻgʻillariga dushmanlik qilgan. 946-yilda buvayhiylar hukmdori Muizz ud-Davla uni taxtdan agʻdarib, oʻrniga al-Muqtadirning oʻgʻli al-Mutiy oʻtirgan. Isʼhoq umrining qolgan qismini akasining saroyida kichik saroy xizmatchisi vazifasida oʻtkazgan.

Al-Mutiy hukmronligi davrida oʻrniga ukalaridan biri, ayniqsa Isʼhoq, oʻtirishi kutilgan edi. Biroq, u oʻgʻli at-Toiyni merosxoʻrlik uchun tanlagan.

Isʼhoqning Tamanni ismli xotinidan Ahmad ismli oʻgʻli boʻlib, u kelajakda al-Qodir ismi bilan xalifa boʻlgan. Ahmad yaxshi taʼlim olgan. U Ahmad ibn Muhammad al-Haraviyning fiqh boʻyicha shofiʼiy asarlarini toʻplagani qayd etilgan. Isʼhoqning Amina ismli qizi ham boʻlgan.

## Oʻlimi
Isʼhoq 988-yil mart oyida vafot etgach, oʻgʻli Ahmad oʻgay singlisi Amina bilan meros masalasida janjallashib qoladi. Singlisi Ahmad haqida amakivachchasi xalifa at-Toiyga () akasi xalifa boʻlishi xohlayotgani haqida xabar bergan. Ahmad qoʻlga tushmaslik uchun bir muddat yashirinib yurgan. Bu vaqtda Basra yaqinidagi Batiha botqoqligi noibi Muhazzi ud-Davla huzurida boʻlib, taxminan uch yil shu yerdan panoh topgan.

## Manbalar

## Adabiyotlar
* 
* 
* 
* 
*
Myriam Fares

**Myriam Fares** (, ; 1983-yil 3-mayda tugʻilgan) – livanlik qoʻshiqchi, qoʻshiqnavis va aktrisa. Arab shou-biznesida „Sahna malikasi“ nomi bilan tanilgan. „Ghmorni“ (2004), „Goumi“ (2018) va „Tukoh Taka“ (2022) kabi qoshiqlari bilan shuhrat qozongan.

## Manbalar

## Havolalar

* 
*
Ruhiy muvozanatsizlik holati

**Ruhiy muvozanatsizlik holati** – shaxslararo munosabatlarda sezilarli beqarorlik, oʻzlikni notoʻgʻri idrok etish va kuchli hissiy javoblar bilan tavsiflanadigan shaxsiyat buzilishi. Ruxiy muvozanatsizlik tashxisi qoʻyilgan odamlar koʻpincha oʻzlariga zarar yetkazuvchi xatti-harakatlarni namoyon etadilar va asosan hissiy holatlarini sogʻlom, barqaror darajada boshqarish qiyinchiliklari tufayli xavf tugʻdiradigan harakatlarni amalga oshiradilar. Ushbu simptomlar kuzatiladigan shaxslar orasida eng koʻp uchraydigan alomatlar dissotsiatsiya (voqelikdan ajralib qolish hissi), boʻshliq tuygʻusidir.

Kasallik, odatda, erta balogʻat yoshida namoyon boʻladi va turli vaziyatlarda davom etadi. Ruhiy muvozanatsizlik holati koʻpincha, depressiya va ovqatlanishning buzilishi orqali yuzaga keladi. Ruhiy muvozanatsizlik holati oʻz joniga qasd qilish xavfi bilan chambarchas bogʻliq. Kasallangan insonlarning taxminan 8–10 foizi oʻz joniga qasd qiladi, ular orasida asosan erkaklar koʻpchilikni tashkil qiladi.

## Belgi va alomatlari

Ruhiy muvozanatsizlik holati, DSM-5 da koʻrsatilganidek toʻqqizta alohida alomatlar bilan namoyon boʻladi va bemorga tashxis qoʻyish uchun unda shu mezonlardan kamida beshtasi boʻlishi talab qilinadi.

Ruhiy muvozanatsizlik holatining oʻziga hos xususiyatlari quyidagilarni oʻz ichiga oladi: shaxslararo munosabatlarda va oʻz-oʻzini idrok etishda beqarorlik, boshqalarni haddan tashqari ideallashtirish va qadrsizlantirish oʻrtasida tez-tez oʻzgarishlar, kayfiyatning oʻzgaruvchanligi hamda kuchli hissiy reaksiyalarni boshqarishda qiyinchiliklar.

Qoʻshimcha alomatlarga oʻz shaxsiyati, qadriyatlari, axloq-odobi va eʼtiqodlari haqida shubha-gumonlar; stress holatida paranoid fikrlarning paydo boʻlishi; depersonalizatsiya holatlari; oʻrtacha va ogʻir holatlarda stress tufayli voqelikdan uzilish yoki psixoz epizodlari kirishi mumkin. Bundan tashqari, ruhiy muvozanatsizlik holati bilan kasallangan odamlarda depressiv yoki bipolyar buzilishlar, psixoaktiv moddalarni suiisteʼmol qilish, ovqatlanish tartibining buzilishi, post-travmatik stress holatining buzilishi va diqqat yetishmasligi kabi qoʻshimcha kasalliklar ham koʻp uchraydi.

## Manbalar
Mujgon Azimiy

**Mujgon Azimiy** (, , 1985-yil 21-avgust, Hirot, Afgʻoniston) – forscha kuylovchi afgʻon qoʻshiqchisi va rassomi.

## Hayoti
Mujgon Azimiy 1985-yil 21-avgustda Afgʻonistonning Hirot shahrida tugʻilgan. Azimiyning oilasi Afgʻonistondagi fuqarolar urushidan soʻng Eronga koʻchib kelishgan va dastlab Mashhad, keyinchalik esa Kirmon shahrida yashashgan. Qoʻshiqchi boshlangʻich va oʻrta taʼlimni Eronda olgan, shundan keyin oilasi bilan birga Germaniyaga koʻchib ketgan. Keyinchalik Azimiy oilasi Shveysariyaga koʻchib oʻtishdi. Hozirgi kunda qoʻshiqchi Shveysariyada yashaydi.

## Faoliyati
Azimiy oʻzining rassomchilik faoliyatini 10 yoshida moyboʻyoqda rasm chizish bilan boshlagan. Keyinchalik Azimiy klassik gitara chalishni oʻrgandi va 18 yoshigacha vokal saboqlarini olgan. „Ayeh“ va „25 years“ qoʻshiqlarini 2018-yilda Eronda yozgan. „Ayeh“ klip uning birinchi professional ishi hisoblanadi. Klipda ayollarning huquqlari qoʻllab-quvvatlanib, Afgʻonistondagi urf-odatlar va ulardagi gender kamsitilishlar qoralangan. 2018-yil kuz oyining boshlarida uning „Hakeman“ qoʻshigʻi chiqadi. Qoʻshiq 2018-yilgi San Francisco Rumi International Music Awardsda eng yaxshi qoʻshiqchi, eng yaxshi musiqa, eng yaxshi qoʻshiqnavis nominatsiyalarida birinchi oʻrinnin qoʻlga kiritgan.

## Manbalar

## Havolalar
Oʻzbekiston Oliy Majlisi Qonunchilik palatasi deputatlari roʻyxati (2024-2029)

**2024-yilda boʻlib oʻtgan parlament saylovlarida saylangan V chaqiriq Oʻzbekiston Respublikasi Oliy Majlisi Qonunchilik palatasi deputatlarining roʻyxati.**

Ushbu sahifa maʼlumot roʻyxati.

## Bir mandatli saylov okruglari boʻyicha saylangan deputatlar roʻyxati

### [[Oʻzbekiston Liberal demokratik partiyasi]]

### [[Oʻzbekiston Milliy tiklanish demokratik partiyasi]]

### [[Adolat sotsial-demokratik partiyasi]]

### [[Oʻzbekiston Xalq demokratik partiyasi]]

### [[Oʻzbekiston Ekologik partiyasi]]

## Yagona saylov okrugi boʻyicha saylangan deputatlar roʻyxati

### [[Oʻzbekiston Liberal demokratik partiyasi]]

### [[Oʻzbekiston Milliy tiklanish demokratik partiyasi]]

### [[Oʻzbekiston Xalq demokratik partiyasi]]

### [[Adolat sotsial-demokratik partiyasi]]

### [[Oʻzbekiston Ekologik partiyasi]]

## Yana qarang
* Oʻzbekiston Respublikasi Oliy Majlisi
* Oʻzbekiston Respublikasi Oliy Majlisi senatorlari roʻyxati (2024–2029)

## Manbalar
Ballotin

**Ballotin** — (fransuzcha „balle“ so‘zidan olingan bo‘lib, „paket“  degan ma’noni anglatadi) an’anaviy tarzda tovuq, o‘rdak yoki boshqa parrandalarning suyaksiz son va/yoki oyoq qismiga go‘sht qiymasi va boshqa masalliqlar to‘ldirib tayyorlanadigan taom. U o‘z shaklini saqlash uchun bog‘lanadi va ba’zan igna bilan tikiladi. Ballotin qovurish, dimlab pishirish yoki suvda pishirish usullari bilan tayyorlanadi. Ballotin ko‘pincha kolbasa shaklida bo‘ladi yoki tovuq oyog‘iga o‘xshab qayta shakllantiriladi, bunda ko‘pincha tozalangan suyak bo‘lagi oxirida qoldiriladi.

Hozirgi zamonaviy oshxonalarda ballotin ko‘pincha parranda go‘shtining oyoq qismi kabi boshqa qismlaridan tayyorlanadi va u nafaqat parranda go‘shtidan, balki boshqa ko‘plab turdagi go‘shtlardan ham tayyorlanishi mumkin. Ballotinlar galantin bilan bog‘liq bo‘lsa-da, ular bir kishi uchun mo‘ljallangan va muhim deb tasniflangan taom bo‘lib, alohida ajralib turadi. Ular ham issiq yoki sovuq holda taqdim etiladi, galantin esa faqat sovuq holda tanavul qilinadi.

## Yana qarang

* Oʻrdak goʻshti

## Manbalar
Roman Avdeyev

**Roman Ivanovich Avdeyev** (1967-yil 17-iyul, Odintsovo, RSFSR, SSSR) – rossiyalik tadbirkor, bankir, 2012- yilgacha u Moskva kredit bankining yagona benefitsiari boʻlgan, 2017-yil oxirida bankning 55,73% aksiyalarini nazorat qilgan.

## Biografiyasi
Roman Avdeyev 1967-yil 17-iyulda Odintsovo shahrida tugʻilgan. Odintsovo shahridagi 3-oʻrta maktabni tamomlagan.

Avdeyev 1990-yillarning oʻrtalarida Lebedyanskiy shakar zavodining (Lipetsk viloyati) nazorat ulushini va uning atrofidagi qishloq xoʻjaligi yerlarini sotib oldi. 2000-yillarning oʻrtalariga kelib, ular asosida mahalliy shakarning 3 foizini ishlab chiqaradigan „Chernozemye“ agrosanoat guruhi tashkil etildi. 2005-2008-yillarda bu aktivlar sotilgan.

2006-yilda Avdeyev 62% ga egalik qiluvchi tadbirkorning asosiy investitsiya boʻlimi boʻlgan "Rossium" konsernining bosh direktori boʻldi. 2008-yilda konsern Moskva viloyatida yer va qurilish bozorlarini sotib olishda ishtirok etdi.

2008-yil noyabr oyida Avdeyev Moskva kredit bankidagi rahbarlik lavozimini tark etdi, ammo uning kuzatuv kengashi aʼzosi boʻlib qoldi. 2008–2015 yillarda bank Rossiya banklari reytingida aktivlari (1,156 trillion rubl) boʻyicha 66-oʻrindan 12-oʻringa koʻtarildi va bu davrda uning kapitali 20 baravarga oshib, 115 milliard rublga yetdi.

2010-yilda Domus Finance koʻchmas mulk agentligini yaratdi. Kompaniya Moskva va Moskva viloyatining birlamchi va ikkilamchi koʻchmas mulk bozorlarida operatsiyalarni amalga oshirish boʻyicha xizmatlar koʻrsatdi. 2012-yilda Domus Finance koʻchmas mulk agentligi asosida Roman Avdeyev Ingrad rivojlanish kompaniyasini yaratdi. Ingrad kompaniyalar guruhi Moskva va Moskva viloyatida qulaylik va biznes-klassdagi turar-joy komplekslarini qurishga ixtisoslashgan. 2017-yilda Ingrad kompaniyalar guruhi PJSC OPIN bilan PJSC INGRAD yagona brendi ostida birlashtirildi.

2016-yil dekabr oyida Avdeyev Mixail Proxorovdan PJSC INGRAD davlat rivojlanish kompaniyasining 90% dan koʻprogʻini birjada 70 million dollarga teng boʻlgan paketni sotib oldi.

## Manbalar
Parfums Caron

**Parfums Caron** – 1904-yilda Ernest Daltroff tomonidan asos solingan fransuz parfyumeriya uyi. Yillar davomida bu yerda koʻplab Caron parfyumeriyalari ishlab chiqarilgan. 2019-yildan brend Lyuksemburgda joylashgan Cattleya kompaniyasiga qarashli hisoblanadi.

## Asos solinishi
Caron brendi 1904-yilda Ernest Daltroff (1867–1941) tomonidan moliyalashtirilgan. Brend nomi qisqa boʻlganligi bois turli xil tillarda eslab qolish oson. Dastlab u Parijdagi 10 Rue de la Paix koʻchasida joylashgan edi.

1906-yilda Daltroff Rue de la Paixda ishlagan yosh millioner Félicie Wanpouille (1874–1967) bilan uchrashgan. Wanpouille uni oʻz mijozlari bilan tanishtirgan. Daltroffning oʻzi atirlarni yaratgan boʻlsa, Félicie Wanpouille ularning shishalarini ishlab chiqqan.

Parfyumeriya va pudralar Fransiyada Parij univermaglari tarmogʻi orqali tarqatilgan, keyinchalik 1923-yilda Caron Amerika bozoriga ham kirib kelgan.

## Parfyumlar
Caronning ilk mashhur atiri hisoblangan Narcisse Noir (1911) Gollivudgacha yetib borgan. 1950-yillarda „Sunset Boulevard“ filmini suratga olish jarayonida Gloria Swanson aynan shu atirning nomini tilga olgan. 1947-yilda suratga olingan „Black Narcissus“ filmining sarlavhasi ham mana shu atir nomidan olingan.

Birinchi marta pudra shaklida yaratilgan NʼAimez Que Moi parfyumi 1917-yilda ishlab chiqarilgan boʻlib, urushga ketgan sevgilisining qaytishini kutayotgan yosh ayollar uchun moʻljallangan.

1919-yilda Birinchi jahon urushi tugab, ayollar tamaki chekishni boshlagan vaqtlarda Caron Parfumda „Tabac Blond“ ifori ishlab chiqilgan.

1932-yilda birinchi ayol uchuvchilarning jasoratlariga bagʻishlab, Daltroff „En Avion“ nomli parfyumeriya mahsuloti ishlab chiqarilgan.

Ikkinchi Jahon urushidan soʻng, 1954-yilda Félicie Wanpouille deb nomlanuvchi atir yaratilgan.

Bugungi kunda Caron o'z merosiga sodiq qoladi va klassikani zamonaviy tendentsiyalar bilan uyg'unlashtiradi. La Collection Merveilleuse va La Collection Privée kabi to'plamlar o'ziga xos xushbo'y hidlarning qayta nashrlarini va yangi kompozitsiyalarni o'z ichiga oladi.

## Manbalar
Poliomiyelitga qarshi vaksina

**Poliomiyelitga qarshi vaksina** – poliomiyelitning oldini olish uchun qoʻllaniladigan vaksina. Ushbu vaksinaning ikki turi mavjud. Jahon sogʻliqni saqlash tashkiloti barcha bolalarni poliomiyelitga qarshi toʻliq emlashni tavsiya qiladi. Har yili qayd etilib kelinayotgan natijalar shuni koʻrsatadiki, 1988-yil holatiga koʻra poliomiyelitdan aziyat chekkanlar soni 350 000 ni tashkil qilgan boʻlsa, ushbu vaksinani qo'llash orqali kasallanganlar soni 2018-yilga kelib 33 tani koʻrsatgan.

Vaksinadan soʻng ukol qilingan joyda yengil qizarish yoki ogʻriq paydo boʻlishi mumkin. Vaksina ogʻiz orqali yuborilganda million kishidan taxminan uchtasida paralitik poliomiyelitga olib keluvchi holat kuzatilish ehtimoli bor. Bundan tashqari, poliomiyelit infeksiyasidan falaj boʻlish har million kishidan 5000 nafarida uchraydi. Ikkala turdagi vaksinani ham homiladorlik paytida va OIV/OITS bilan kasallangan kishilarda qoʻllash xavfsiz hisoblanadi.

Poliomiyelitga qarshi vaksinaning birinchi muvaffaqiyatli qoʻllanilgan shakli 1950-yilda Hilary Koprowski tomonidan odamlarga ichirilgan tirik, ammo zaiflashtirilgan virus boʻlgan. Ushbu vaksinadan Amerika Qoʻshma Shtatlarida foydalanishga ruxsat berilmagan, ammo boshqa hududlarda undan muvaffaqiyatli foydalanilgan. 1955-yilda Jonas Salk tomonidan ishlab chiqilgan faolsizlantirilgan (oʻldirilgan) poliomiyelitga qarshi vaksinaning muvaffaqiyatli qoʻllanilgani eʼlon qilingan. Ogʻiz orqali yuboriladigan poliomiyelitga qarshi boshqa bir zaiflashtirilgan tirik vaksina Albert Sabin tomonidan ishlab chiqilgan va 1961-yilda undan tijorat maqsadida foydalanilgan.

Poliomiyelitga qarshi vaksina Jahon sogʻliqni saqlash tashkilotining asosiy dori vositalari roʻyxatiga kiritilgan va hozirgi kunda poliomiyelit kasalligiga qarshi faol qo'llanilib kelinmoqda.
## Manbalar
Takomilat al-axbor

**Takomilat al-axbor** () — 1570-yilda Safaviy shoiri Abdibek Sheroziy tomonidan fors tilida yozilgan tarixiy asar. Bu asar Oʻrta Osiyoning XV-XVI asrlardagi siyosiy va iqtisodiy holati haqida maʼlumot beradi.

## Manbalar


## Adabiyotlar

* 
* 
*
Rinat Mannan

**Rinat Mannan** (, tugʻ. **Rinat Nikolayevich Arxipov** ( 1946-yil 6-fevral, Chistopol, Chistopol tumani, tatarASSR, RSFSR, SSSR – 2024-yil 20-fevral, Qozon, Tatariston Respublikasi, Rossiya Federatsiyasi) sovet va rus tatar yozuvchisi, shoir. Qayum Nosiriy mukofoti laureati (2007), Shayxi Mannur nomi bilan atalgan(2014).

## Biografiyasi
Rinat Nikolayevich Arxipov 1946-yilning 6-fevralida Chistopol shahrida tugʻilgan. Shoir xizmatchilar oilasidan boʻlib, otasi terapevt shifokor, onasi esa hamshira edi. Yozuvchi Shugurov tumanida voyaga yetgan.

Ota-onasining izidan borib va Yu. P. Germanning shifokorlar haqidagi trilogiyasidan ilhomlanib, 1960-yilda maktabning 7-sinfini tugatgach, Qozonga yoʻl oldi va tibbiyot bilim yurtiga oʻqishga kirdi. 1964-yilda maktabni tugatgandan soʻng, Samara viloyati Klyavlin tumanidagi Eski qaragʻay qishlogʻida feldsher boʻlib ishlagan va 1965-1968-yillarda Sovet armiyasida xizmat qilgan. 1968-yilda harbiy xizmatdan boʻshatilgandan soʻng, Qozon davlat tibbiyot institutining pediatriya fakultetiga oʻqishga kirdi va uni 1974-yilda muvaffaqqiyatli tamomladi. Taʼlimni tugatgandan soʻng, bir muddat Mordoviyada faoliyat yuritdi, keyin Chistopolga qaytib keldi va u yerda pediatr boʻlib ishladi.

1978-yilda Qozonga koʻchib oʻtdi va u yerda Vladimir Lenin nomidagi Davlat institutida shifokorlarni takomillashtirish boʻyicha mutaxassislikni tugatgandan soʻng, S. P. Gorbunov nomidagi Qozon aviatsiya ishlab chiqarish birlashmasi va Qozon motor ishlab chiqarish birlashmasining tibbiy-sanitariya qismlarida, nafaqaga chiqqunga qadar talabalar poliklinikasida ishladi. Rinat Mannan 1-toifali terapevt shifokor malakasiga ega, bir necha bor turli davolash muassasalarining yorliqlari va minnatdorchiliklari bilan taqdirlangan.

## Manbalar
Usmonning shajarasi

**Usmon ibn Affon** () (taxminan 576 &#x2013; 656-yil 17-iyun) – Roshidun xalifaligining uchinchi xalifasi. 644-yildan 656-yilgacha hukmronlik qilgan. Islom paygʻambari Muhammadning sahobasi.

## Oila daraxti

## Bolalari va avlodlari

## Yana qarang

* Muhammadning vorislari
* Rashidun
* Muhammad &#x2013; Muhammadning shajarasi
* Abu Bakr &#x2013; shajara
* Umar &#x2013; shajara
* Ali &#x2013; shajara

## Manbalar
Noiba Inoyatova

**Inoyatova Noiba Tolipovna** – oʻzbek shifokori. Oʻzbekiston Respublikasi Oliy Majlisi V chaqiriq Qonunchilik palatasi deputati. Oʻzbekiston ekologik partiyasi aʼzosi.

## Hayoti
Noiba Inoyatova 1984-yilda Qashqadaryo viloyatining Qarshi shahrida tugʻilgan. 2008-yilda Toshkent tibbiyot akademiyasini umumiy amaliyot vrachi mutaxassisligida tamomlagan. Mehnat faoliyatini Qarshi shahri tibbiyot kolleji oʻqituvchiligidan boshlagan. 2018-yilda Qarshi shahar ftiziatriya dispanseri bosh shifokori lavozimiga tayinlangan.
## Manbalar
Botirali Shodiyev

**Botirali Danaboyevich Shodiyev** – oʻzbek oʻqituvchisi. Oʻzbekiston Respublikasi Oliy Majlisi V chaqiriq Qonunchilik palatasi deputati. Oʻzbekiston ekologik partiyasi aʼzosi.

## Hayoti
Botirali Shodiyev 1973-yili Samarqand viloyatining Nurota tumanida tugʻilgan. 1997-yilda Toshkent davlat pedagogika universitetini, 2009-yilda esa O‘zbekiston milliy universitetini tamomlagan. Faoliyatini 1990-yilda Nurota tumanidagi 16-maktabda tarbiyachilikdan boshlagan. Soʻng, faoliyatini teleradiokompaniyalarda davom ettirgan. 2021-yilda „Oʻzbekiston 24“ telekanalining „Iqtisodiy dasturlar“ muharririyati bosh muharriri lavozimiga tayinlangan.

## Manbalar
Guljan Xalmuratova

**Xalmuratova Guljan Pirmatovna** – qoraqalpoq muhandisi va jamoat arbobi. Oʻzbekiston Respublikasi Oliy Majlisi V chaqiriq Qonunchilik palatasi deputati. Oʻzbekiston Liberal demokratik partiyasi aʼzosi. Iqtisod fanlari nomzodi.
## Hayoti
Guljan Xalmuratova 1969-yil Qoraqalpogʻistonning Xoʻjayli tumanida tugʻilgan. 1991-yilda Toshkent arxitektura va qurilish universitetini muhandis–quruvchi mutaxassisligi boʻyicha tamomlagan. Universitetni tamomlagach, shu yerda oʻqituvchi sifatida ishga kirgan. 2004-yilda Qoraqalpogʻiston Respublikasi Iqtisodiyot vaziri oʻrinbosari lavozimga tayinlangan. 2010-yilgacha shu lavozimda faoliyat olib borgan. 2023-yildan buyon Qoraqalpogʻiston Respublikasi Oila va xotin-qizlar qoʻmitasi shoʻba mudiri.
## Manbalar
Saydullo Azimov

**Azimov Saydullo Neʼmatullayevich** – oʻzbek huquqshunosi. Oʻzbekiston Respublikasi Oliy Majlisi V chaqiriq Qonunchilik palatasi deputati. Oʻzbekiston Liberal demokratik partiyasi aʼzosi.
## Hayoti
Saydullo Azimov 1985-yilda Andijon viloyati, Andijon shahrida tugʻilgan. Millati – oʻzbek. 2021-yilda Toshkent davlat yuridik universitetini huquqshunoslik ixtisosligi boʻyicha tamomlagan. Mehnat faoliyatini 2007-yilda Jinoyat ishlari boʻyicha Andijon viloyat sudining sud majlisi kotibi lavozimida boshlagan. 2013-2017-yillarda Oʻzbekiston Respublikasi Oliy sudi huzuridagi Tadqiqot markazida yetakchi konsultant va bosh konsultant lavozimlarida ishlagan. 2021-2023-yillarda Oʻzbekiston Respublikasi Bosh prokuraturasida qonuniylik va huquq-tartibotni taʼminlash muammolarini tahlil qilish boshqarmasi prokurori sifatida faoliyat koʻrsatgan. 2023-yilda esa Andijon viloyati prokuraturasining Jinoiy sud ishlarini yuritishda prokuror vakolatini taʼminlash boʻlimi boshligʻi lavozimiga tayinlangan.
## Manbalar
Oybek Yuldashev

**Oybek Baxodir oʻgʻli Yuldashev** — oʻzbek jamoat arbobi. Oʻzbekiston Respublikasi Oliy Majlisi V chaqiriq Qonunchilik palatasi deputati. Oʻzbekiston Liberal demokratik partiyasi aʼzosi.
## Hayoti
Oybek Yuldashev 1990-yilda Andijon viloyati, Andijon shahrida tugʻilgan. Andijon qishloq xoʻjaligi institutini qishloq xoʻjaligini mexanizatsiyalash ixtisosligi bo'yicha tamomlagan. 
Faoliyatini 2009-yilda “Kamolot” yoshlar ijtimoiy harakati Andijon viloyat Kengashi mutaxassisi sifatida ish faoliyatini boshlagan. 2012-2023-yillarda yoshlar tashkilotlarining turli lavozimlarda xizmat qilgan. 2023-yilda esa Yoshlar ishlari agentligining Andijon viloyati yoshlar ishlari boshqarmasi boshligʻi lavozimiga tayinlangan. 
## Manbalar
Nuriddin Jabborov

**Jabborov Nuriddin Muhiddinovich** — oʻzbek iqtisodchisi. Oʻzbekiston Respublikasi Oliy Majlisi V chaqiriq Qonunchilik palatasi deputati. Oʻzbekiston Liberal demokratik partiyasi aʼzosi.
## Hayoti
Nuriddin Jabborov 1979-yilda Buxoro viloyati, Buxoro tumanida tug‘ilgan. 2004-yilda Toshkent davlat iqtisodiyot universitetini buxgalteriya hisobi va moliya ixtisosligi bo‘yicha tamomlagan.  Mehnat faoliyatini 1998-yilda Buxoro tumani hokimligi bo‘lim hisobchisi lavozimidan boshlagan. 2001-2010-yillarda Buxoro viloyati hokimligi moliya boshqarmasi bo‘limi boshlig‘i - bosh hisobchisi, 2012-2017-yillarda esa Buxoro viloyati G‘aznachilik boshqarmasi boshligʻi sifatida ishlagan. 2021-2023-yillarda O‘zbekiston Respublikasi Monopoliyaga qarshi kurashish qo‘mitasining Buxoro viloyati hududiy boshqarmasi boshligʻi sifatida faoliyat yuritgan. 2023-yilda  esa O‘zbekiston Respublikasi Raqobatni rivojlantirish va iste’molchilar huquqlarini himoya qilish qo‘mitasining Buxoro viloyati hududiy boshqarmasi boshligʻi lavozimiga tayinlangan.
## Manbalar
M. Auezov nomidagi Janubiy Qozogʻiston tadqiqod universiteti Chirchiq filiali

**M. Auezov nomidagi Janubiy Qozogʻiston tadqiqod universiteti Chirchiq filiali** () – Oʻzbekistonning Oliy oʻquv yurtlaridan biri. 2024-yil 10-iyuldagi Oʻzbekiston Respublikasi Vazirlar Mahkamasining 406-son qarori asosida tashkil etilgan Qozogʻiston Respublikasining Chimkent shahridagi M. Auezov nomidagi Janubiy Qozogʻiston tadqiqod universitetining filiali.

## Tarixi
Qozog‘iston prezidentlari Qasim-Jomart Toqayev va O‘zbekiston Shavkat Mirziyoyev 2022-yilning dekabr oyida har ikki mamlakatda paritet asosda universitetlar filiallarini ochishga kelishib olgan edi. 2023-yil may oyida “M. Auezov nomidagi Janubiy Qozog‘iston universiteti” Chirchiq shahrida filialini tashkil etish bo‘yicha hukumatlararo komissiya qarori to‘g‘risida bayonnoma imzolandi. 2023-yil iyul oyida esa ikki davlat taʼlim vazirlari oʻrinbosarlari M. Auezov filialini ochish boʻyicha yoʻl xaritasini imzoladilar. 2024-yilning 8-avgust kuni Qozogʻiston Respublikasining Prezidenti Qasim-Jomart Toqayev va O‘zbekiston Respublikasi Prezidenti Shavkat Mirziyoyev o‘rtasidagi muzokara yakunlari bo‘yicha hamda Auezov universitetining 80 yilligi munosabati bilan imzolangan kelishuv asosida amalga oshirildi. Qozogʻiston Respublikasining Chimkent shahridagi M. Auezov nomidagi Janubiy Qozogʻiston tadqiqod universiteti bilan hamkorligida tashkil etilgan bu universitet Toshkent viloyati Chirchiq shahrida joylashgan.

## Yoʻnalishlari

* 6B04110 — Iqtisod 
* 6B04210 — Huquqshunos 
* 6B04220 — Xalqaro huquq 
* 6B05120 — Biotexnologiya
* 6B05210 — Ekologiya 
* 6B06120 — Axborot tizimi 
* 6B07110 — Avtomatlashtirish va boshqarish 
* 6B07120 — Mashinasozlik 
* 6B07130 — Transport, transport texnikasi va texnologiyasi 
* 6B07150 — Elektroenergetika 
* 6B07160 — Neorganik moddalarning kimyoviy texnologiyasi 
* 6B07170 — Organik moddalarning kimyoviy texnologiyasi 
* 6B07210 — Neft va gaz ishi
* 6B07220 — Metallurgiya 
* 6B07253 — Oziq-ovqat havsizligi va muhandislik 
* 6B07260 — To’qima materiyallarning loyihasi va texnologiyasi 
* 6B07340 — Qurilish materiallari, buyumlari va loyihalarini ishlab chiqish 
* 6B11210 — Hayot xavfsizligi va atrof muhit muxofazasi

## Manbalar
Yuriy Ivanov (futbolchi, 1948)

**Yuriy Ivanovich Ivanov** (; 1948-yil 4-noyabrda tugʻilgan) – sovet va oʻzbekistonlik professional futbolchi, himoyachi va yarim himoyachi ampulasida oʻynagan. Murabbiylik faoliyati davomida Oʻzbekiston klublarida ishlagan.

## Biografiyasi
Navoiyning „Zarafshon“ (1968—1971, 1975, 1976—1977, 1980), Toshkentning „Paxtakor“ (1972—1975, 1976), Jizzaxning „Boʻston“ (1998—1971) jamoalarida turli ligalarda oʻynagan. Yuriy Paxtakor jamoasi tarkibida SSSR oliy ligada uch mavsum oʻtkazgan (1973—1975), 51 uchrashuvda bitta gol muallifi boʻlgan.

### Murabbiylik faoliyati
„Zarafshon“ (1982, 1989—1991, 1997—1999), „Soʻgʻdiyona“ (1982—1989, 1992—1996) klublarida katta murabbiy, murabbiy yordamchisi boʻlib ishlagan.

Ukasi Igor ham futbolchi va murabbiy.

## Manbalar

## Havolalar

* Yuriy Ivanov Sport-strana saytida
* Yuriy Ivanov Footballfacts saytida
Turduken

**Turduken** — suyaksiz tovuq goʻshtini oʻrdak goʻshtiga aralashtirib, soʻngra suyaksiz kurkaga joylashtirilgan holda tayyorlanadigan taom hisoblanadi. Amerika Qo‘shma Shtatlari va Kanadadan tashqarida bu taom **uch qushli go‘sht qovurmasi** deb ataladi. **Gooduken** — bu kurka goʻshtini g‘oz bilan almashtiradigan inglizcha taomning bir turi hisoblanadi.

*Turduken* so‘zi kurka, o‘rdak va tovuq nomlarini birlashtirgan qo‘shma so‘zdir. Bu taom engastratsiya deb ataladigan usulda tayyorlanadi. Bunda bir hayvon boshqa hayvonning oshqozon yo‘liga joylashtiriladi, ushbu holatda bu jarayon ikki marta takrorlanadi. 

Tovuq yoki yovvoyi tovuqning ko‘krak qafasi va boshqa bo‘shliqlar to‘ldiriladi, ba’zan bu to‘ldirma o‘ta xushbo‘y ziravorlar qo‘shilgan non bo‘laklari yoki kolbasa boʻlishi mumkin. Natijada, qaynatib pishirish, qovurish, grilda pishirish yoki barbekyu qilish uchun mos keladigan yaxshi qatlamli parranda taomi hosil bo‘ladi.

Amerikada turduken taomini Jon Madden ommalashtirib, uni NFL Shukronalik kuni o‘yinlari davomida va keyinchalik *Dushanba kechasi futbol* ko‘rsatuvlari paytida targ‘ib qilgan. Bir safar sharhlovchi o‘z qo‘li bilan, to‘g‘ridan-to‘g‘ri efirda, turduken (turduken - bir nechta parrandalardan tayyorlangan taom) tarkibini ko‘rsatish uchun uni kesib ko‘rsatgan. Madden 1996-yil 1-dekabrda Luiziana Superdomida bo‘lib o‘tgan New Orleans Saints va Sent-Luis Rams o‘rtasidagi o‘yin paytida efirda birinchi marta turduken (kurka ichiga o‘rdak va tovuq go‘shti solib tayyorlangan taom)ni tanavul qiladi. 

## Kelib chiqishi
Turdukenning yaratilishiga oid ma’lumotlar aniq emas (garchi shunga o‘xshash taom haqida birinchi yozma eslatmalardan biri 1913-yilda Emilia Pardo Bazan tomonidan yozilgan ispan pazandachilik kitobida La Cocina Española Antigua ning 208-sahifasida *Guisado particular* deb nomlangan 320-retseptda uchraydi, unda avval zaytun, keyin u bilan kichik qush, keyin to‘ldirilgan qush boshqa kattaroq qushga solinadi va o‘n olti marta ko‘p qayta davom etadi, keyin ochiq olovda 24 soat davomida pishiriladi.)

## Yana qarang
* Oʻrdak goʻshti
## Manbalar

## Havolalar

*"Farm creates £665 multibird roast". BBC News. December 30, 2007
*"Turducken".
*https://bdh-rd.bne.es/viewer.vm?id=0000244326&page=1
Gennadiy Egorov

**Gennadiy Yuryevich Egorov** (; 1989-yil 4-fevralda tugʻilgan) – ukrainalik professional futbolchi, Inkomsport-Zarechnoye klubida, yarim himoyachi ampulasida oʻynaydi.

## Biografiya

2002—2006-yillarda Ukraina bolalar va oʻsmirlar futbol ligasi ishtirokchisi boʻlgan Respublika oliy jismoniy tarbiya maktabi (Kiyev) jamoasida oʻynagan.

Professional faoliyatini 2006-yilda „Lokomotiv“ (Dvorichna) klubida boshlagan Lokomotiv jamoasida ikki oy oʻynagach, Ukraina Ikkinchi ligasining boshqa jamoasi – „Feniks-Illichivets“ (Kalinino) klubiga oʻtgan. 2006/2007-yilgi mavsum Kalinin jamoasi tarkibida Birinchi liga yoʻllanmasini qoʻlga kiritgan.

2008-yilning yozida u Sevastopolga koʻchib oʻtgan. Yangi jamoa tarkibida oʻz oʻrnini topmadi va asosan Sevastopol klubining farm klubida oʻynagan. 2009-yilgi Qrim chempionati natijalariga koʻra, u turnirning eng yaxshi yarim himoyachisi deb topilgan. 2010-yilda Gennadiy Ukraina yoshlar chempionatida Simferopolning „Tavriya“ oʻrinbosarlar jamoasida oʻynagan.

U 2011-yilgi mavsumni Oʻzbekiston chempionatida Samarqandning „Dinamo“ jamoasi sharafini himoya qilgan. Shundan soʻng u Qrimda havaskorlar darajasidagi jamoalarda oʻynagan. 2024-yilning avgust oyidan boshlab Inkomsport-Zarechnoye jamoasi tarkibida, Qrim futbol ittifoqi Premyer-ligasida oʻynamoqda.

## Yutuqlar

* Ukraina Ikkinchi ligasining kumush medali sohibi: 2006/07

## Adabiyotlar

* 

## Manbalar

## Havolalar

* Gennadiy Egorov Footballfacts saytida
* Gennadiy Egorov ffsr saytida
* Gennadiy Egorov CFU saytida
Riskul Siddiqov

**Siddiqov Riskul Ergashboyevich** – oʻzbek agronomi. Oʻzbekiston Respublikasi Oliy Majlisi V chaqiriq Qonunchilik palatasi deputati. Oʻzbekiston Liberal demokratik partiyasi aʼzosi.
## Hayoti
Riskul Siddiqov 1976-yilda Jizzax viloyati, Gʻallaorol tumanida tugʻilgan. 1997-yilda Samarqand qishloq xoʻjalik institutini agronom mutaxassisligida tamomlagan. Faoliyatini 1997-yilda sugʻoriladigan yerlarda gʻalla va dukkakli oʻsimliklar ilmiy-tadqiqot instituti Gʻallaorol filiali ilmiy xodimi lavozimidan boshlagan. 2014-yildan 2020-yilgacha Don va dukkakli ekinlar ilmiy-tadqiqot instituti Gʻallaorol ilmiy-tajriba stansiyasi direktori va stansiya loyiha rahbari lavozimlarida faoliyat olib borgan. 2022-yilda O‘zbekiston Respublikasi Oliy Majlisi Senati Agrar va suv xoʻjaligi masalalari qoʻmitasi raisining oʻrinbosari lavozimiga tayinlangan.
## Manbalar